Vita:Bosznia-Hercegovina

message: A fejezetet kiegészítettem a szerb régiókkal is. Amit viszont kétlek, hogy a 10. kantont, a Livnoit vagy Hercegbosnait nyugatboszniainak is neveznék. A két terület szerintem nem esik egybe.Balazhovich vita 2008. november 20., 13:52 (CET)
thread_title: Közigazgatás

message: Ha a boszniai nyelvről beszélünk, akkor szerintem semmi szükség a szerb és horvát nyelv külön leírására. Mivel bosznia = bosnyák + szerb + horvát. Viszont, ekkor talán már lehetne délszláv vagy szerbhorvát nyelvről is beszélni.--Strapontin 2006. február 1., 20:05 (CET)
Nem, ez nem ilyen egyszerű. :) A boszniai nyelv (bosanski jezik) az, amely néven a bosnyákok a saját nyelvüket nevezik.  Bosznia-Ho. hivatalos nyelve a bosanski, hrvatski i srpski jezik. A horvátok és főleg a szerbek ugyanezt a nyelvet bošnjački jezik-nek hívják. (A Szerb Köztársaság alkotmányában pl. ezért nem szerepel boszniai nyelv, hanem bosnyákok nyelve). Fordíthatnánk azt, hogy bosanski jezik, bosnyák nyelvnek mondjuk, de az ellentmondana a beszélők által használt alaknak (merthogy szerintük ez a nyelv nemcsak az ő bosnyák etnikumukhoz köthető, hanem Boszniához). (Ugyanezért javítgattam ki a cikkben a "bosnyák kormány"-típusú megnevezéseket "boszniai kormányra"). Szerbhorvátnak tényleg hívhatnánk az egészet, de már ezt szinte senki se mondja. Cukor 2006. február 1., 21:10 (CET)
Ez így van!Olyan nemzet,hogy bosnyák nem volt soha,csak 1993-tól,és olyan nyelv sem,hogy bosnyák.
A bosnyákok szerbhorvátul beszéltek és latin betüs írással írták a szerbhorvát ABC-t (a horvátokhoz hasonlóan,és a szerbek is részben átvették a horvátoktól a latin betüs írást).
Tulajdonképpen,szerintem horvátok,csak őket a Török Birodalom idején áttéritették a muzulmán hitre (és ők szívtak a legtöbbet a háborúból).
Rolland
thread_title:  Boszniai nyelv 

message: Jó lenne eldönteni, melyik alak helyes, mert a kategória cikkeiben és alkategóriában teljesen vegyesen szerepelnek. Az OH.-ban több helyen is kötőjellel szerepel: Bosznia-Hercegovina (181. o., 381. o., 533. o.).
A Nyír-Karta–Topográf Földrajzi világatlaszában a térképen kötőjellel szerepel, az országismertetőben pedig a címben és-sel, a cikkben pedig így is, úgy is előfordul.
Átnevezhetjük a kötőjeles alakra a cikkeket, alkategóriákat? Adam78 ✉ 2006. augusztus 3., 00:44 (CEST)
A nagy érdeklődésre (gyakorlatilag az ellenvetés hiányára) tekintettel átmozgattam. Adam78 ✉ 2007. január 2., 14:34 (CET)
thread_title:  "Bosznia és Hercegovina" vagy "Bosznia-Hercegovina"? 

message: A következő szöveget a Szarajevó szócikkből másoltam ide. Oda nem illik, de egy új szócikkben lehetne vele valamit kezdeni.
*A téli sportok a mai napig rendkívül népszerűek az első síklub Szarajevóban már a 1928-ban megalakult. A két legkedveltebb síterep a Bjelasnica-Igman 2 üzemelő felfonóval, illetve a Jahorina 8 üzemelő felvonóval (csákányos és beülős), különféle erősségi fokozatú pályákkal. Az éghajlat miatt egészen áprilisig síelhető minőségű havat találhatunk szerencsés esetben, ami a sok csapadék miatt gyakran a 2 m-es mélységet is elérheti. Minden felvonó elekronikus beléptetőrendszerrel van felszerelve, napijegyet (23KM) és félnapos jegyet (20KM) vásárolhatunk. A sípályák körüli infrastruktúra a háború ideje alatt jelentősen leamortizálódott, de a hazai, és visszatérő horvát, szlovén befektetők már dolgoznak a rekonstrukción és több sor új pályaszállással is bővült a síterep. A Bjelasnicai pályától néhány kilométerrel található az Igman-i síugrósánc.
thread_title: Boszniai sípályák

message: A politikai pártok résznél egy nagyrészt Többesszám elsőszemélyben előadott beszámolót olvashatunk. Ráadásul egy szó sincs a politikai pártokról, hanem a politikai helyzetről. Ez így helyes?--Dani 2007. július 21., 20:06 (CEST)
A közlekedésnél is hasonló élménybeszámoló olvasható. Szerintem egy kicsit át kellene fogalmazni.--Dani 2007. július 21., 20:10 (CEST)
thread_title: Beszámoló

message: Nem ártana megemlíteni (sőt fontos lenne) a Peace Implementation Council-t (Békéltető Tanács), a Steering Board-t, ami a nagyobb államok nagyköveteiből áll, valamint a főképviselő különleges jogait (bonni jogok vagy hatalmak): ami szerint bárkit elmozdíthat a helyéről a saját döntése szerint (közigazgatásban dolgozókat, minisztereket, stb.), ha azok akadályozzák a kompromisszumok megkötését. Kozika20szójjábe! 2012. március 27., 18:09 (CEST)
thread_title:  Államszervezet 

message: "Bosznia és Hercegovina eddig még nem nyert önállóan érmet az olimpia játékok során, de Jugoszláviához tartozva összesen 87 érmet nyertek, ebből 26 aranyat, 32 ezüstöt és 29 bronzérmet."
Az idézett mondat félreérthető; azt sugallja, hogy boszniai sportolók nyertek ennyi érmet az összes jugoszláv éremből. Pedig ez a teljes Jugoszlávia összesített eredménye.
Érdekes lehetne persze felderíteni, hogy abból hány érmet nyert boszniai sportoló (csapattagként részben vagy egyéniben egészben). -
thread_title:  Olimpiai érmek 

message: "A legnépszerűbb sportág volt a torna."
Ez kétszeresen is félrevezető.
Egyrészt: azt sugallja, hogy Jugoszlávián belül Boszniában a torna volt a legnépszerűbb sportág, azaz országosan nem az volt.
Másrészt: az érmek számából kiindulva teszi ezt a megállapítást. Ezt hívhatjuk legsikeresebb sportágnak. Nem tudom, a népszerűségnek van-e mérőszáma, mindenesetre látatlanban (anélkül, hogy ismerném a realitásokat) azt gondolom, hogy a labdarúgás egészen biztosan népszerűbb volt, és most is az, mint a torna, akár Boszniában, akár az egykori Jugoszláviában. -
thread_title:  Legnépszerűbb sportág 

message: Két fő ok, hogy miért szeretném ezt az új 000_hartás képet:
replies: text: 1.Szerbia és Montenegró már nem létezik

text: 2.A Boszniai Szerb Köztársaság és a Bosznia-Hercegovinai Föderáció között erős, szagatott vonal kell!!!
Bošnjak Ilija 2014. szeptember 22., 19:31
thread_title: 000_harta kép [[Bosznia-Hercegovina|Bosznia-Hercegovináról]]

message: Csináltam egy új térképsablont, de nem raktam bele a két entitást. És nem a feljebb említett képet használtam, gondolom törölték.– Bencoke vita 2016. április 13., 19:17 (CEST)
thread_title:  Új térkép